앞

<-

다음

->

瑜伽師地論卷第二十一

彌勒菩薩說

三藏法師玄□奉　　詔譯

本地分中聲聞地第十三初瑜伽處種姓地第一

如是已說修所成地. 云何聲聞地. 一切聲聞地總□□南曰

若略說此地　姓等數取趣

如應而安立　世間出世間

此地略有三　謂種姓趣入

及出離想地　是說爲聲聞

云何種姓地. 謂□□南曰

若略說一切　種姓地應知

謂自性安立　諸相數取趣

謂若種姓自性. 若種姓安立. 若住種姓者所有諸相. 若住種姓補特伽羅. 如是一切總略爲一名種姓地. 云何種姓. 謂住種姓補特伽羅. 有種子法由現有故. 安住種姓補特伽羅. 若遇勝緣便有堪任便有勢力. 於其涅槃能得能證. 問此種姓名有何差別. 答或名種子或名爲界或名爲性. 是名差別. 問今此種姓以何爲體. 答附在所依有如是相. 六處所攝. 從無始世展轉傳來法爾所得. 於此立有差別之名. 所謂種姓種子界性. 是名種姓

云何種姓安立. 謂應問言. 今此種姓爲當言細爲當言◑. 應答言細. 何以故. 由此種子未能與果未習成果故名爲細. 若已與果已習成果. 爾時種姓若種若果俱說名◑. 問如是種姓當言◑一相續◑多相續. 答當言◑一相續. 所以者何. 若法異相俱有而轉. 見彼各別種種相續種種流轉. 如是種子非於六處有別異相. 卽於如是種類分位六處殊勝. 從無始世展轉傳來法爾所得. 有如是想及以言說. 謂爲種姓種子界性. 是故當言◑一相續. 問若住種姓補特伽羅有涅槃法. 此住種姓有涅槃法補特伽羅. 何因緣故有涅槃法. 而前際來長時流轉不般涅槃. 答四因緣故不般涅槃. 何等爲四. 一生無暇故. 二放逸過故. 三邪解行故. 四有障過故. 云何生無暇. 謂如有一生於邊國及以達須蔑戾車中. 四衆賢良正至善土不往遊涉. 是名生無暇. 云何放逸過. 謂如有一雖生中國或非達須非蔑戾車. 四衆賢良正至善士皆往遊涉. 而生貴家財寶具足. 於諸妙欲耽著受用. 不見過患不知出離. 是名放逸過. 云何邪解行. 謂如有一雖生中國. 乃至廣說而有外道種種惡見. 謂起如是見立如是論. 無有施與廣說乃至我自了知無諸後有. 復由如是外道見故. 不値諸佛出現世間. 無諸善友說正法者. 是名邪解行. 云何有障過. 謂如有一雖生中國. 廣說如前亦値諸佛出現於世. 遇諸善友說正法者. 而性愚鈍頑눙無知. 又復뎔뎅以手代言. 無力能了善說惡說所有法義. 或復造作諸無間業. 或復長時起諸煩惱. 是名有障過. 如是名爲四種因緣. 由此因緣故雖有般涅槃法而不般涅槃. 彼若値遇諸佛出世聽聞正法. 獲得隨順敎授敎誡. 無彼因緣爾時方能善根成熟. 漸次乃至得般涅槃. 無涅槃法補特伽羅住決定聚. 彼若遇緣若不遇緣. 遍一切種畢竟不能得般涅槃. 問何等名爲涅槃法緣. 而言闕故無故不會遇故不般涅槃. 答有二種緣. 何等爲二. 一勝二劣

云何勝緣. 謂正法增上他音. 及內如理作意. 云何劣緣. 謂此劣緣乃有多種. 謂若自円滿若他円滿. 若善法欲. 若正出家. 若戒律儀. 若根律儀. 若於食知量. 若初夜後夜常勤修習覺寤瑜伽. 若正知而住. 若樂遠離. 若淸淨諸蓋若依三摩地. 云何自円滿. 謂善得人身. 生於聖處. 諸根無缺. 勝處◑信. 離諸業障云何名爲善得人身. 謂如有一生人同分. 得丈夫身男根成就. 或得女身. 如是名爲善得人身. 云何名爲生於聖處. 謂如有一生於中國廣說如前. 乃至善士皆往遊涉. 如是名爲生於聖處. 云何名爲諸根無缺. 謂如有一性不愚鈍. 亦不頑눙又不뎔뎅. 乃至廣說支節無減. 彼由如是支節無缺耳無缺等. 能於善品精勤修集. 如是名爲諸根無缺. 云何名爲勝處◑信. 謂如有一於諸如來正覺所說法毘奈耶得◑信心. 如是名爲勝處◑信. 言勝處者. 謂諸如來正覺所說法毘奈耶. 能生一切世出世間白◑法故. 此中所起前行增上諸淸淨信. 名勝處◑信. 能除一切所有煩惱垢穢濁故. 云何名爲離諸業障. 謂能遠離五無間業. 所謂於彼害母害父害阿羅漢破和合僧於如來所惡心出血. 隨一所有無間業障. 於現法中不作不行. 如是名爲離諸業障. 若有於此五無間業造作增長. 於現法中竟不能轉得般涅槃生起聖道. 故約彼說離諸業障. 唯由如是五種支分自體円滿. 是故說此名自円滿. 云何他円滿. 謂諸佛出世. 說正法敎. 法敎久住. 法住隨轉. 他所哀愍. 云何名爲諸佛出世. 謂如有一普於一切諸有情類. 起善利益增上意樂. 修習多千難行苦行. 經三大劫阿僧企耶. 積集廣大福德智慧二種資糧. 獲得最後上妙之身. 安坐無上勝菩提座. 斷除五蓋. 於四念住善住其心. 修三十七菩提分法. 現證無上正等菩提. 如是名爲諸佛出世. 過去未來現在諸佛. 皆由如是名爲出世. 云何名爲說正法敎. 謂卽如是諸佛世尊出現於世. 哀愍一切諸聲聞故. 依四聖諦宣說眞實苦集滅道無量法敎. 所謂. 契經應頌. 記別諷誦. 自說因緣. 譬喩本事. 本生方廣. 希法論議. 如是名爲說正法敎. 諸佛世尊及聖弟子. 一切正士皆乘此法而得出離. 然後爲他宣說稱讚. 是故說此名爲正法宣說. 此故名正法敎. 云何名爲法敎久住. 謂說正法已轉法輪已. 乃至世尊壽量久住. 及涅槃後經爾所時. 正行未減正法未◑. 如是名爲正法久住. 如是久住當知說彼勝義正法作證道理. 云何名爲法住隨轉. 謂卽如是證正法者. 了知有力能證如是正法衆生. 卽如所證隨轉隨順敎授敎誡. 如是名爲法住隨轉. 云何名爲他所哀愍. 他謂施主. 彼於行者起哀愍心. 惠施隨順◑命資具. 所謂如法衣服飮食諸坐臥具病緣醫藥. 如是名爲他所哀愍. 云何善法欲. 謂如有一或從佛所或弟子所. 聞正法已獲得◑信. 得◑信已應如是學. 在家煩擾若居塵宇. 出家閑曠猶處虛空. 是故我今應捨一切妻子眷屬財穀珍寶. 於善說法毘奈耶中. 正捨家法趣於非家. 旣出家已勤修正行令得円滿. 於善法中生如是欲名善法欲. 云何正出家. 謂卽由此勝善法欲增上力故. 白四◑磨受具足戒. 或受勞策所學尸羅是名正出家. 云何戒律儀謂彼如是正出家已. 安住具戒堅牢防護. 別解律儀軌則所行皆得円滿. 於微小罪見大怖畏. 受學一切所有學處. 是名戒律儀. 云何根律儀. 謂卽依此尸羅律儀. 守護正念修常委念. 以念防心行平等位. 眼見色已而不取相不取隨好. 恐依是處由不修習眼根律儀防護而住其心. 漏泄所有貪憂惡不善法. 故卽於彼修律儀行防護眼根. 依於眼根修律儀行. 如是行者. 耳聞聲已鼻嗅香已舌◑味已身覺觸已意了法已. 而不取相不取隨好. 恐依是處由不修習意根律儀防護而住其心. 漏泄所有貪憂惡不善法. 故卽於彼修律儀行防護意根. 依於意根修律儀行. 是名根律儀. 云何於食知量. 謂彼如是守諸根已. 以正思擇食於所食. 不爲倡蕩不爲□逸. 不爲飾好不爲端嚴. 食於所食然食所食爲身安住爲暫支持. 爲除飢渴爲攝梵行爲斷故受爲令新受當不更生. 爲當存養力樂無罪安◑而住. 如是名爲於食知量. 云何初夜後夜常勤修習覺寤瑜伽. 謂彼如是食知量已. 於晝日分經行宴坐二種威儀. 從順障法◑修其心. 於初夜分經行宴坐二種威儀. 從順障法◑修其心. 過此分已出住處外洗濯其足. 右脇而臥重累其足住光明想. 正念正知思惟起想. 於夜後分速疾覺寤. 經行宴坐二種威儀. 從順障法◑修其心. 如是名爲初夜後夜常勤修習覺寤偸伽. 云何正知而住. 謂彼如是常勤修習覺寤瑜伽已. 若往若來正知而住. 若覩若瞻正知而住. 若屈若伸正知而住. 持僧伽◑及以衣鉢正知而住. 若食若飮若낑若嘗正知而住. 若行若住若坐若臥正知而住. 於覺寤時正知而住. 若語若默正知而住. 如解勞睡時正知而住. 如是名爲正知而住. 云何樂遠離. 謂由如是所修善法. 無倒修治初業地已. 遠離一切臥具貪著. 住阿練若. 樹下空室. 山谷峯穴. 草藉밴露. 塚間林◑. 虛曠平野. 邊際臥具. 是名樂遠離. 云何淸淨諸蓋. 謂彼如是住阿練若或復樹下或空室等. 於五種蓋◑修其心. 所謂貪欲瞋◑□沈睡眠掉擧惡作及以疑蓋. 從彼諸蓋◑修心已. 心離諸蓋安住賢善勝三摩地. 如是名爲淸淨諸蓋. 云何依三摩地. 謂彼如是斷五蓋已. 便能遠離心隨煩惱. 遠離諸欲惡不善法. 有尋有伺. 離生

喜樂入初靜慮具足安住. 尋伺寂靜於內等◑心一趣性. 無尋無伺. 定生喜樂第二靜慮具足安住. 遠離喜貪安住捨念. 及以正知身領受樂. 聖所宣說捨念具足安樂而住. 第三靜慮具足安住. 究竟斷樂. 先斷於苦. 喜憂俱沒不苦不樂. 捨念淸淨. 第四靜慮具足安住. 如是名爲依. 三摩地. 彼由如是漸次修行. 後後轉勝轉增轉上修集諸緣. 初自円滿依三摩地以爲最後. 得如是心淸淨鮮白. 無諸瑕穢. 離隨煩惱. 質直堪能安住無動. 若復獲得依四聖諦爲令遍知永斷作證. 修習他音敎授敎誡. 便有如是堪能勢力. 發生如理所引作意. 及彼爲先所有正見. 由此便能於四聖諦入眞現觀. 円滿解脫. 於無餘依般涅槃界而般涅槃. 當知此中始從正見円滿解脫. 於無餘依般涅槃界而般涅槃. 是名種性眞實修集. 從自円滿乃至最後依三摩地. 當知是名修集劣緣. 若依四諦法敎增上所有敎授敎誡他音. 若如正理所引作意. 當知是名修集勝緣如是名爲種性安立. 云何住種性者所有諸相. 謂與一切無涅槃法補特伽羅諸相相違. 當知卽名安住種性補特伽羅所有諸相. 問何等名爲無涅槃法補特伽羅所有諸相. 成就彼故應知說名無涅槃法補特伽羅. 答無涅槃法補特伽羅有衆多相. 我今當說彼相少分. 謂彼最初不住種性無涅槃法補特伽羅. 阿賴耶愛遍一切種. 皆悉隨縛附屬所依. 成無量法不可傾◑. 久遠隨逐畢竟堅固依附相續. 一切諸佛所不能救. 是名第一不住種性. 補特伽羅無種姓相. 復有所餘不住種姓補特伽羅無種姓相. 謂彼聽聞以無量門呵毁生死衆多過失. 又復聽聞以無量門稱讚涅槃衆多功德. 而於生死不見少分◑論過失. 不見少分所有過患. 亦復不能少分◑離. 如是見◑於過去世不能已生. 於未來世不能當生. 於現在世不能正生. 又於愛盡寂滅涅槃. 不見少分下劣功德. 不見少分所有勝利. 亦復不能少分欣樂. 如是見樂於過去世不能已生. 於未來世不能當生. 於現在世不能正生. 是名第二不住種姓補特伽羅無種姓相. 復有所餘不住種姓補特伽羅無種姓相. 謂彼本性成就上品無◑無愧. 由是因緣無有◑惡心無怯畏. 以歡喜心現行衆惡. 由是因緣未◑追悔唯觀現法. 由是因緣自身財寶衰退過患. 是名第三不住種姓補特伽羅無種姓相. 復有所餘不住種姓補特伽羅無種姓相. 謂一切種円滿分明稱當道理. 美妙殊勝易可解了. 或依苦諦. 或依集諦. 或依滅諦. 或依道諦. 宣說開示正法敎時. 不能獲得微小發心微小信解. 況能獲得身毛爲竪悲泣◑淚. 如是亦依過去未來現在世別. 是名第四不住種姓補特伽羅無種姓相. 復有所餘不住種姓補特伽羅無種姓相. 謂彼或時於善說法毘奈耶中暫得出家. 或爲國王所逼迫故. 或爲狂賊所逼迫故. 或爲債主所逼迫故. 或爲怖畏所逼迫故. 或不活畏所逼迫故. 非爲自調伏. 非爲自寂靜. 非爲自涅槃. 非爲沙門性. 非爲婆羅門性. 而求出家. 旣出家已樂與在家及出家衆共◑雜住. 或發邪願修諸梵行. 謂求生天或餘天處. 或樂退捨所學禁戒或犯尸羅. 內◑朽敗外現眞實. 如水所生雜穢蝸牛螺音狗行. 實非沙門. 自稱沙門. 非行梵行自稱梵行. 如是亦依過去未來現在世別. 當知如是不住種姓補特伽羅假相出家. 非不樂學補特伽羅名眞出家. 受具足戒成苾芻性. 由此異門由此意趣義顯於彼. 本非出家. 唯有任持出家相狀◑出家數. 是名第五不住種姓補特伽羅無種姓相. 復有所餘不住種姓補特伽羅無種姓相. 謂彼少有所作善業. 或由於身或語或意. 一切皆爲希求諸有. 或求當來殊勝後有. 或求財寶. 或求殊勝所有財寶. 是名第六不住種姓補特伽羅無種姓相. 如是等類有衆多相. 成就彼故◑在不般涅槃法數

云何安住種姓補特伽羅. 謂住種姓補特伽羅. 或有唯住種姓而未趣入亦未出離. 或有安住種姓亦已趣入而未出離. 或有安住種姓亦已趣入及已出離. 或有軟根或有中根或有利根. 或有貪行或有瞋行或有癡行. 或生無暇或生有暇. 或有縱逸或無縱逸. 或有邪行或無邪行. 或有障◑或無障◑. 或遠或近或未成熟或已成熟. 或未淸淨或已淸淨. 云何名爲安住種姓補特伽羅唯住種姓而未趣入亦未出離. 謂如有一補特伽羅. 成就出世聖法種子. 而未獲得親近善士聽聞正法. 未於如來正覺正說法毘奈耶獲得正信. 未受持◑戒. 未攝受多聞. 未增長慧捨. 未調柔諸見. 如是名爲唯住種姓而未趣入亦未出離補特伽羅. 云何名爲安住種姓亦已趣入而未出離補特伽羅. 謂前所說所有黑品相違白品. 當知卽名安住種姓亦已趣入補特伽羅. 而差別者. 謂猶未得所有聖道及聖道果煩惱離繫. 云何名爲安住種姓亦已趣入及已出離補特伽羅. 謂如前說. 而差別者. 已得聖道及聖道果煩惱離繫. 云何軟根補特伽羅. 謂有如是補特伽羅. 於所知事所緣境界. 所有諸根極뿌運轉微劣運轉. 或聞所成. 或思所成. 或修所成. 作意相應. 謂或信根或精進根或復念根或復定根或復慧根. 無有堪能無有勢力通達法義速證眞實. 是名軟根補特伽羅. 云何中根補特伽羅. 謂有如是補特伽羅. 於所知事所緣境界. 所有諸根少뿌運轉. 一切如前應當廣說. 是名中根補特伽羅. 云何利根補特伽羅. 謂有如是補特伽羅. 於所知事所緣境界. 所有諸根不뿌運轉與不微劣運轉. 或聞所成. 或思所成. 或修所成. 作意相應. 謂或信根或精進根或復念根或復定根或復慧根. 有所堪能有大勢力通達法義速證眞實是名利根補特伽羅. 云何貪行補特伽羅. 謂有如是補特伽羅. 於可愛事可染著事所緣境界. 有猛利貪有長時貪. 是名貪行補特伽羅. 云何瞋行補特伽羅. 謂有如是補特伽羅. 於可憎事可瞋◑事所緣境界. 有猛利瞋. 有長時瞋. 是名瞋行補特伽羅. 云何癡行補特伽羅. 謂有如是補特伽羅. 於所知事所緣境界. 有猛利癡有長時癡. 是名癡行補特伽羅. 若生無暇. 若有縱逸. 若有邪行. 若有障◑補特伽羅. 如是一切如前應知. 與此相違. 應知卽是生於有暇. 無有縱逸. 無有邪行. 無有障◑補特伽羅. 云何名遠補特伽羅. 謂有如是補特伽羅. 由時遠故去涅槃遠. 或有復由加行遠故說名爲遠. 云何名爲由時遠故去涅槃遠. 謂有如是補特伽羅. 經多百生或多千生多百千生. 然後方能値遇勝緣得般涅槃. 云何名爲加行遠故說名爲遠. 謂有如是補特伽羅. 唯住種姓而未趣入. 不能速疾値遇勝緣得般涅槃. 彼於涅槃未能發起勝加行故. 由加行遠說名爲遠. 不由時遠. 如是二種總略爲一. 說名爲遠補特伽羅. 云何名近補特伽羅. 謂有如是補特伽羅. 由時近故去涅槃近. 或有復由加行近故說名爲近. 云何名爲由時近故去涅槃近. 謂有如是補特伽羅. 住最後生住最後有住最後身. 卽由此身當得涅槃. 或卽由此刹那無間. 於煩惱斷當得作證. 如是名爲由時近故去涅槃近. 云何名爲由加行近說名爲近. 謂有如是補特伽羅. 安住種姓亦已趣入. 如是二種總略爲一. 說名爲近補特伽羅. 云何未成熟補特伽羅. 謂有如是補特伽羅. 未能獲得最後有身. 謂住於此能般涅槃. 或能趣入正性離生. 是名未成熟補特伽羅. 云何已成熟補特伽羅. 謂有如是補特伽羅. 已能獲得最後有身謂住於此能般涅槃. 或能趣入正性離生. 是名已成熟補特伽羅. 云何未淸淨補特伽羅. 謂有如是補特伽羅. 未生聖道. 於聖道果煩惱離繫未能作證. 是名未淸淨補特伽羅. 云何已淸淨補特伽羅. 謂與上相違應知其相. 如是名爲安住種姓補特伽羅所有差別. 爲度彼故諸佛世尊出現於世. 謂若未趣入令其趣入. 若未成熟令其成熟. 若未淸淨令其淸淨. 轉正法輪制立學處

本地分中聲聞地第十三初瑜伽處趣入地第二

如是已說種姓地云何趣入地□□南曰

若略說一切　趣入地應知

謂自性安立　諸相數取趣

謂若趣入自性. 若趣入安立. 若趣入者所有諸相. 若已趣入補特伽羅. 如是一切總略爲一. 名趣入地

云何趣入自性. 謂安住種姓補特伽羅. 本性成就涅槃種子. 若於爾時有佛出世. 生於中國不生達須蔑戾車中. 乃至廣說. 初得見佛及佛弟子. 往詣承事從彼聞法得初正信. 受持◑戒攝受多聞. 增長惠捨調柔諸見. 從是已後由此法受由此因緣. 身滅壞已度此生已. 獲得六處異熟所攝殊勝諸根. 能作長時轉勝正信. 生起依止亦能與彼受持◑戒攝受多聞. 增長惠捨調柔諸見. 轉上轉勝轉復微妙爲所依止. 復由如是轉上轉勝轉復微妙信等諸法. 更得其餘殊勝異熟. 由此異熟復得其餘隨順出世轉勝善法. 如是展轉互爲依因互與勢力. 於後後生轉轉勝進. 乃至獲得最後有身. 謂住於此得般涅槃. 或能趣入正性離生. 是名趣入. 何以故. 若道若路若正行跡. 能得涅槃能趣涅槃. 彼於爾時能昇能入能正行履. 漸次趣向至極究竟. 是故說此名已趣入. 如是名爲趣入自姓

云何建立趣入. 謂或有種姓. 或有趣入. 或有將成熟或有已成熟. 或有唯趣入非將成熟非已成熟. 或有亦趣入亦將成熟非已成熟. 或有亦趣入亦已成熟非將成熟. 或有非趣入非將成熟非已成熟. 云何有種姓. 謂如前說. 云何有趣入. 謂住種姓補特伽羅. 最初獲得昔所未得. 於諸如來正覺正說法毘奈耶所有正信. 受持◑戒攝受多聞. 增長惠捨調柔諸見. 是名趣入. 云何將成熟. 謂卽如是已得趨入補特伽羅. 除所獲得最後有身. 謂住於此得般涅槃. 或能趣入正性離生. 從趣入後. 於後後生修集諸根轉上轉勝轉復微妙. 是名將成熟. 云何已成熟. 謂所獲得最後有身. 若住於此得般涅槃. 或能趣入正性離生. 是名已成熟. 云何唯趣入非將成熟非已成熟. 謂初獲得於諸如來正覺正說法毘奈耶所有正信. 廣說乃至調柔諸見. 未從此後復經一生. 是名唯趣入非將成熟非已成熟. 云何亦趣入亦將成熟非已成熟. 謂初獲得於諸如來正覺正說法毘奈耶所有正信. 廣說乃至調柔諸見. 從此已後復經一生或二或多. 而未獲得最後有身. 謂住於此得般涅槃. 餘如前說. 是名亦趣入亦將成熟非已成熟. 云何亦趣入亦已成熟非將成熟. 謂卽如是已得趣入補特伽羅. 復已獲得最後有身. 若住於此得般涅槃. 餘如前說. 是名亦已趣入亦已成熟非將成熟. 云何非已趣入非將成熟非已成熟. 謂卽如是有涅槃法補特伽羅. 唯住種姓而末趣入. 是名非已趣入非將成熟非已成熟補特伽羅. 然有堪能定當趣入當得成熟. 復有一類補特伽羅定無堪能當得趣入當得成熟. 謂離種姓無涅槃法補特伽羅. 當知如是補特伽羅無種姓故. 定無堪能當得趣入及當成熟. 何況當能得般涅槃. 當知此中如是一切補特伽羅. 六位所攝. 何等爲六. 一有堪能補特伽羅. 二成就下品善根補特伽羅. 三成就中品善根補特伽羅. 四成就上品善根補特伽羅. 五究竟方便補特伽羅. 六已到究竟補特伽羅. 云何堪能補特伽羅. 謂安住種姓補特伽羅. 而未獲得最初於佛正覺正說法毘奈耶. 所有正信廣說乃至調柔諸見. 是名堪能補特伽羅. 云何成就下品善根補特伽羅. 謂安住種姓補特伽羅. 已能獲得最初於佛正覺正說法毘奈耶. 所有正信廣說乃至調柔諸見. 是名成就下品善根補特伽羅. 云何成就中品善根補特伽羅. 謂安住種姓補特伽羅. 已能獲得最初於佛正覺正說法毘奈耶. 所有正信廣說乃至調柔諸見. 從是已後或經一生或二或多. 展轉勝進而未獲得最後有身. 謂住於此能般涅槃. 或能趣入正性離生. 是名成就中品善根補特伽羅. 云何成就上品善根補特伽羅. 謂卽如是展轉勝進補特伽羅. 已能獲得最後有身. 若住於此能般涅槃. 或能趣入正性離生. 是名成就上品善根補特伽羅. 云何名爲究竟方便補持伽羅. 謂已獲得最後有身補特伽羅. 爲盡諸漏聽聞正法. 或得無倒敎授敎誡. 正修加行而未能得遍一切種諸漏永盡. 未到究竟. 如是名爲究竟方便補特伽羅. 云何名爲已到究竟補特伽羅. 謂卽如是補持伽羅爲盡. 諸漏聽聞正法. 獲得無倒敎授敎誡. 如是如是正修加行. 已能獲得遍一切種諸漏永盡所作已辦. 究竟獲得第一淸淨. 如是名爲已到究竟補特伽羅. 當知此中堪能種類補特伽羅. 卽以種姓爲依爲住. 便能獲得下品善根. 及能趣入. 旣趣入已下品善根爲依爲住. 復能獲得中品善根. 以此善根而自成熟. 彼於如是自成熟時. 中品善根爲依爲住. 復能獲得上品善根. 已得成熟. 彼由如是上品善根. 修集爲因所得自體. 復能修集轉勝資糧. 由是觸證心一境性. 復能趣入正性離生. 證預流果或一來果或不還果. 而未能證最勝第一阿羅漢果. 如是名爲究竟方便補特伽羅. 若已證得一切煩惱皆悉永斷阿羅漢果. 爾時名爲已到究竟補特伽羅. 此則顯示由初中後一切聲聞所修正行. 所立六種補特伽羅. 由有種姓聲聞正行. 顯示最初補特伽羅. 由到究竟聲聞正行. 顯示最後補特伽羅. 由餘聲聞所修正行. 顯示中間補特伽羅. 問已得趣入補特伽羅. 爲有定量一切時等得般涅槃. 爲無定量一切時分而不齊等得般涅槃. 答無有定量. 亦非一切時分齊等得般涅槃. 然隨所應如所遇緣有差別故而般涅槃. 當知此中或有一類極經久遠. 或有一類非極久遠. 或有一類最極速疾得般涅槃. 謂住種姓補特伽羅最極速疾般涅槃者. 要經三生. 第一生中最初趣入. 第二生中修令成熟. 第三生中修成熟已. 或卽此身得般涅槃. 或若不得般涅槃者必入學位. 方可夭沒極經七有得般涅槃. 如是名爲趣入安立

云何名爲已趣入者所有諸相. 謂安住種姓補特伽羅◑已趣入設轉餘生. 於自大師及善說法毘奈耶中. 雖復妄念. 若遇世間現有惡說法毘奈耶及有善說法毘奈耶. 雖久聽聞以無量門讚美惡說法毘奈耶有勝功德. 而不信解愛樂修行. 亦不於彼而求出家. 設暫出家◑得趣入. 尋復速疾棄捨退還. 爲性於彼不樂安住. 如蜜生蟲置之약酢. 或如愛樂受妙欲者置◑泥中. 彼由宿世妙善因力所任持故. 若暫聽聞讚美善說法毘奈耶少分功德. 或全未聞. 雖暫少聞或全未聞. 而能速疾信解趣入愛樂修行或求出家. 旣出家已畢竟趣入終無退轉. 爲性於此愛樂安住. 如蜜生蟲. 置之上蜜. 或如愛樂受妙欲者置勝欲中. 彼由宿世妙善因力所任持故. 是名第一已得趣入補特伽羅已趣入相. 復有所餘已得趣入補特伽羅已趣入相. 謂雖未得能往一切惡趣無暇. 煩惱離繫而能不生惡趣無暇. 世尊依此已得趣入補特伽羅. 蜜意說言. 若有世間上品正見. 雖歷千生不◑惡趣. 彼若已入上品善根◑向成熟. 爾時便能不生無暇及餘惡趣. 是名第二已得趣入補特伽羅已趣入相. 復有所餘已得趣入補特伽羅已趣入相. 謂暫聞佛或法或僧勝功德已. 便得隨念淸淨信心. 引發廣大出離善法. 數數緣念融練◑心. 身遂毛竪悲泣雨淚. 是名第三已得趣入補特伽羅已趣入相. 復有所餘已得趣入補特伽羅已趣入相. 謂性成就猛利◑愧. 於所現行諸有罪處. 深生羞恥. 是名第四已得趣入補特伽羅已趣入相. 復有所餘已得趣入補特伽羅已趣入相. 謂於受持讀誦請問思惟觀行求善法中. 有深欲樂猛利欲樂. 是名第五已得趣入補特伽羅已趣入相. 復有所餘已得趣入補特伽羅已趣入相. 謂於一切無罪事業. 修集一切善品加行. 正方便中能善修集. 堅固發起長時發起決定發起. 是名第六已得趣入補特伽羅已趣入相. 復有所餘已得趣入補特伽羅已趣入相. 謂彼爲性塵垢微薄煩惱羸劣. 雖起諸◑而不長時相續久住. 無諂無◑能制□慢我我所執. 好取功德憎背過失. 是名第七已得趣入補特伽羅已趣入相. 復有所餘已得趣入補特伽羅已趣入相. 謂能善巧藏護其心. 於諸廣大所應證處不自輕蔑. 不自安處. 無力能中. 其所信解增多猛盛. 是名第八已得趣入補特伽羅已趣入相. 如是等類已得趣入補特伽羅已趣入相. 當知無量. 我於是中已說少分. 如是諸相若有安住下品善根而趣入者. 當知下品名有間隙. 未能無間. 未善淸淨. 若有安住中品善根而趣入者. 當知中品. 若有安住上品善根而趣入者. 當知上品. 無有間隙已能無間已善淸淨. 如是名爲已得趣入補特伽羅已趣入相. 成就如是趣入相者. 當知◑在已趣入數. 應知如是安住種姓. 已得趣入補特伽羅所有衆多吉祥士相. 唯佛世尊及到第一究竟弟子. 以善淸淨勝妙智見現見現證. 隨其種姓隨所趣入如應救濟

云何名爲已得趣入補特伽羅. 謂或有已得趣入補特伽羅. 唯已趣入未將成熟未已成熟未得出離. 或有亦已趣入亦將成熟未已成熟未得出離. 或有亦已趣入亦已成熟未得出離. 隨欲而行. 如是差別應知如前已辦其相. 復有所餘. 如種姓地說軟根等補特伽羅所有差別. 今於此中如其所應亦當了知所有差別. 如是所說若趣入自性. 若趣入安立. 若已趣入者所有諸相. 若已趣入補特伽羅. 一切總說名趣入地

瑜伽師地論卷第二十一

위

*

다음

->